2021. gada Noteikumi Nr.

Rīgā (prot. Nr. . §)

**Grozījumi Ministru kabineta 2020. gada 14. jūlija noteikumos Nr. 458 "Noteikumi par kapitāla ieguldījumiem komersantos, kuru darbību ietekmējusi Covid-19 izplatība"**

Izdoti saskaņā ar

[Attīstības finanšu institūcijas likuma](https://likumi.lv/ta/id/270323-attistibas-finansu-institucijas-likums)

[12.](https://likumi.lv/ta/id/270323-attistibas-finansu-institucijas-likums#p12) panta ceturto daļu

Izdarīt Ministru kabineta 2020. gada 14. jūlija noteikumos Nr. 458 "[Noteikumi par kapitāla ieguldījumiem komersantos, kuru darbību ietekmējusi Covid-19 izplatība](https://likumi.lv/ta/id/313371-noteikumi-par-garantijam-saimnieciskas-darbibas-veicejiem-kuru-darbibu-ietekmejusi-covid-19-izplatiba)" (Latvijas Vēstnesis, 2020, 136. nr.) šādus grozījumus:

1. Izteikt 5.punktu šādā redakcijā:

"5. Saskaņā ar šiem noteikumiem finansējumu var saņemt komersanti – juridiskas personas, kas reģistrētas Latvijā, un kuri pieteikuma iesniegšanas brīdī komersanta saistīto uzņēmumu grupas līmenī izpilda vismaz vienu no šiem kritērijiem:

1) darbinieku skaits ir vienāds vai pārsniedz 150 darbiniekus;

2) gada apgrozījums par pēdējo gadu pārsniedz 50 000 000 *euro* un gada bilances kopsumma par pēdējo gadu pārsniedz 43 000 000 *euro*.

Saskaņā ar šiem noteikumiem finansējumu nevar saņemt publiskas personas kapitālsabiedrība, publiskas personas kontrolēta kapitālsabiedrība, publiski privātā kapitālsabiedrība, privātā kapitālsabiedrība, meitas sabiedrība, valsts kapitālsabiedrība, atvasinātas publiskas personas kapitālsabiedrība vai pašvaldības kapitālsabiedrība Publiskas personas kapitāla daļu un kapitālsabiedrību pārvaldības likuma izpratnē. "

1. Izteikt 18.punktu šādā redakcijā:

"18. Ja komersanta akcijas nav iekļautas akciju sabiedrības “Nasdaq Riga” regulētajā tirgū vai daudzpusējā tirdzniecības sistēmā, akciju tirgus vērtību nosaka neatkarīgs eksperts, kuru izraugās fonds, vai izmantojot citus samērīgus līdzekļus."

Ministru prezidents A. K. Kariņš

Ekonomikas ministrs J. Vitenbergs